Brittany Schussler

Brittany Schussler (født 21. april 1985 i Winnipeg, Manitoba) er en canadisk skøyteløper. Hun har siden 2002 vært medlem av det nasjonale High Performance Long Track Team.SSC Bio   

Allerede i ung alder deltok Schussler i junior-VM på skøyter. Totalt fullførte hun mesterskapet fem ganger. Hennes beste individuelle resultat var fjerdeplass i Collalbo i 2002 og Kushiro i 2003. Beste lagprestasjon i junior-VM var bronsemedalje i Kushiro i 2003 og Roseville i 2004.Brittany Schussler resultater 

I 2002 vant Schussler som fremdeles var junior, det canadiske Allroundmesterskapet. De beste canadierne forberedte seg riktignok til OL i Salt Lake City og deltok ikke i mesterskapet. De to påfølgende årene ble hun nummer to begge gangene. Den neste nasjonale mesterskapsmedaljen Schussler vant var bronsemedaljen på 1500 meter i 2007 og 2008 da hun endte på tredjeplass på 3000 meter. 

Hun deltok for første gang i senior-VM i 2008. I Berlin endte hun på 15.-plass i Allround-VM, og i VM for enkeltdistanser i Nagano i 2009 ble hun nummer seks på 1500 meter. I Nagano vant hun også sin første seniormedalje, da hun sammen med Christine Nesbitt og Kristina Groves vant gull i lagtempo. I juli 2014 annonserte Schussler på sin hjemmeside at hun legger opp som skøyteløperBrittany Schussler blogg: Moving On  artikkel.

 Personlige rekorder 
 Distanse  Tid  Dato  Sted  Bane 500 m  39,08  28. desember 2007   Calgary  Olympic Oval 1 000 m  1.15,92  18. november 2007   Calgary  Olympic Oval 1 500 m  1.54,91  7. mars 2009   Salt Lake City  Utah Olympic Oval 3 000 m  4.03,23  6. mars 2009   Salt Lake City  Utah Olympic Oval 5 000 m  7.10,64  14. februar 2009   Heerenveen  Thialf

 Referanser 

 Eksterne lenker 




Kategori:Canadiske skøyteløpere
Kategori:Verdensmestere i hurtigløp på skøyter – Enkeltdistanse
Kategori:Deltakere for Canada under Vinter-OL 2010
Kategori:Skøyteløpere under Vinter-OL 2010
Kategori:Deltakere for Canada under Vinter-OL 2014
Kategori:Skøyteløpere under Vinter-OL 2014
Kategori:Deltakere for Canada i enkeltdistanse-VM på skøyter
Kategori:Artikler i skøytesportprosjektet
Kategori:Fødsler i 1985